Repülőjegy Általános Szerződési Feltételek

### Repülőjegy foglalási feltételek

Az M & Amerika Utazási Irodában történő repülőjegy foglalással és a vonatkozó díjak megfizetésével fuvarozási szerződés jön létre az érintett légitársaság és az utas között, melyet az M & Amerika (székhely:1062 Budapest, Lázár u 2/a, Cégjegyzékszám: 01-09-688979, adószám: 12492400-2-42), mint bizományos közvetít. Az M&Amerika beszedi a légitársaságokat illető fuvardíjat, illetékeket és díjakat.

### 1. Repülőjegy foglalása

Az M&Amerika világméretű foglalási rendszerrel és egyes légitársaságok adatbázisában nyilvántartott repülőjáratokat, repülőjegy árakat, illetékeket és díjakat tud elérni.

Technikai okokból nem lehetséges repülőjegyek hitelkártyával történő megvásárlása.

#### 1.1. Foglalási és tranzakciós díjak

Az M&Amerika által befoglalt és megvásárolt repülőjegyek után szolgáltatási díjat számít fel. Ezt az összeget a visszaigazolt ár már tartalmazza.

A szolgáltatási díj a jegykiállítást követően nem visszatéríthető!

#### 1.2. Visszaigazolások

A repülőjegy foglalás elkészítésénél M&Amerika visszaigazoló e-mailt küld az ügyfél által megadott címre.

Amennyiben ez a visszaigazolás nem érkezik meg a foglalás után legkésőbb 24 órával, javasoljuk, lépjen kapcsolatban irodánkkal.

Az e-mailek fogadása az Ügyfél felelőssége, irodánk ezért nem vállal felelősséget.

#### 1.3. Dupla foglalás

Amennyiben az ügyfélnek ugyanazon útvonalra és/vagy időpontokra több foglalása is van, a légitársaságoknak joga van az ilyen dupla foglalásokat figyelmeztetés nélkül törölni. Az ebből eredő károkért irodánk nem vállal felelősséget.

#### 1.4. Foglalás ellenőrzése

Minden esetben az ügyfél felelőssége a foglalás lezárása és a fizetési tranzakció lebonyolítása előtt a foglalás minden részletének ellenőrzése. Különösen fontos a dátumok, útvonal, érkezési és indulási időpontok, valamint az utas nevek úti okmány szerintiellenőrzése.

Bármelyik adat téves megadásából eredő kárért az M & Amerika felelősséget nem vállal!

#### 1.5. Online utasfelvétellel (check in) kapcsolatos rendelkezések

Az ügyfél felelőssége meggyőződni arról, hogy a megvásárolt útvonalon a légitársaságok előírják-e kötelezően az online utasfelvételt (check in) az adott repülőjárat(ok)ra. Az ellenőrzés elmulasztásából eredő esetleges többletköltségekért irodánk nem vállal felelősséget.

Az ügyfél felelőssége az online utasfelvétel (check in) elvégzése azokban az esetekben, ahol ezt a légitársaság kötelezően előírja.

#### 1.6. Utas adatok megadása

Az adatok pontos megadása az ügyfél felelőssége. Helytelen adatok megadásából (akár csak a vezetéknév és a keresztnév megadásából) származó károkért az M & Amerika. nem vállal felelősséget.

**AZ UTASOK ADATAIT AZ ÉRVÉNYES ÉS AZ UTAZÁSHOZ HASZNÁLT DOKUMENTUMBAN (ÚTLEVÉL, VAGY SZEMÉLYI IGAZOLVÁNY) SZEREPLŐ MÓDON KELL MEGADNI. A LÉGITÁRSASÁGOK MEGTAGADHATJÁK A FUVAROZÁST, AMENNYIBEN AZ AZONOSÍTÁSRA HASZNÁLT DOKUMENTUMBAN ÉS A REPÜLŐJEGYBEN ELTÉRŐ ADATOK SZEREPELNEK.**

Utólagos névmódosításra az elkészült foglalásokban nincs lehetőség.

#### 1.7. Érvényes úti okmányok és vízumok megléte

Az utazáshoz szükséges dokumentumok biztosítása az utasok felelőssége. Az M & Amerika nem vállal felelősséget, amennyiben az utazás a szükséges dokumentumok, vagy vízum hiányában meghiúsul és nem is ellenőrzi azok érvényességét, illetve meglétét.

A nemzetközi előírások általában a visszaérkezés dátumát követő további 6 hónapos érvényességet írnak elő az okmányok (útlevél, személyi igazolvány) esetében.

Irodánk (az ügyfél kérésére) szívesen nyújt tájékoztatást a tervezett utazáshoz szükséges esetleges vízumokról, valamint segítünk a vízum beszerzésében is.

Felhívjuk figyelmét, hogy Európán kívüli utazás esetén a jegy megvásárlása addig nem lehetséges, amíg irodánk részére az alábbi adatok megadásra nem kerülnek:

* utas állampolgársága
* születési ideje
* útlevél kiállító ország és hatóság
* kiállítási és lejárati idő

### 2. A foglalások és repülőjegyek módosítása és visszatérítése

A foglalások, illetve a már kiállított repülőjegyek kizárólag a légitársaságok előírásainak megfelelően módosíthatók, vagy válthatók vissza. A foglalásokban az útvonal és az utasok neve nem módosítható.

A legfontosabb feltételekről a foglalási rendszer a foglalások készítése közben tájékoztatást ad.

A repülőjegyek módosítása, visszatérítése külön szolgáltatásnak minősül, melyért a légitársasági díjakon felül a z M&Amerika 5.000 Ft / jegy módosítási/lemondási díjat számít fel légitársaságtól, desztinációtól és utazási osztálytól függetlenül.

Amennyiben az utas oda-vissza jeggyel rendelkezik, és a jegy valamely szakaszát nem használja fel ("no-show"), úgy a légitársaság automatikusan törli a jegyhez tartozó foglalást, és a további szakaszoknál megtagadhatja az utas szállítását!

### 3. Fizetési lehetőségek

**Fapados repülőjegy vásárlása technikai okokból csak azonnali fizetéssel történhet.**

#### 3.1. Fizetés banki átutalással vagy banki befizetéssel

Amennyiben ezt a fizetési módot választja, kérjük az utalást az alábbi bankszámlaszámra teljesítse, legkésőbb a foglaláskor megadott jegykiállítási határidő előtt 24 órával:
Bankszámlaszámunk

Sberbank: 1052 Budapest, Fehér Hajó u. 5

HUF: 14100464-91359649-01000007

A közlemény rovatba kérjük írja be a visszaigazoláskor kapott hatjegyű foglalási kódot és a "repülőjegy" megjegyzést. Az összeg beérkezése után kiállítjuk a repülőjegyet, amennyiben a beérkezés a visszaigazolásban feltűntetett jegykiállítási határidőn belül történt.

A repülőjegye(ke)t a foglalásban megadott e-mail címre juttatjuk el.

#### 3.2. Készpénzes vagy bankkártyás fizetés irodáinkban

Repülőjegyét személyesen készpénzzel tudja kifizetni irodánkban:

**M and Amerika Utazási Iroda Kft.**

**H-1065 Budapest, Lázár u.2/a Nyitva tartás:**Hétfő - péntek: 09.00 - 17.00

Kérjük, hogy repülőjegyét a visszaigazolásban feltűntetett jegykiállítási határidő letelte előtt szíveskedjen kifizetni irodánkban! Ellenkező esetben a légitársaság automatikusan törli a foglalást.

### 4. Repülőjegy átvétele

A befoglalt és a jegykiállítási határidőn belül kiegyenlített repülőjegyeket irodánk a foglalásban megadott átvételi mód szerint kézbesíti. Ennek esetleges költségeit, a végszámla összegéhez hozzászámítjuk.

### Átvételi lehetőségek:

#### 4.1. Elektronikus jegy e-mailben (e-ticket)

A repülőjegy a fizetést követően elektronikus jegy formájában e-mailben kerül elküldésre.

#### 4.2. Személyes átvétel

Személyesen irodánkban.

### 5. Számlázás

A megrendelt szolgáltatásról a számla, a számlázási adatoknál megadott címre kerül kiállításra. A számla elektronikus jegyátvétel esetén, elektronikus úton, személyes jegyátvétel esetén irodánkban kerül átadásra.

### 6. Egyéb rendelkezések

Foglalással kapcsolatos probléma esetén az alábbi elérhetőségeken állunk rendelkezésre:

E-mail : info@mandamerika.hu
Telefon: +36-1-302-2613, 302-2635